Oficiālais Vēstnesis L 090 , 02/04/1987 Lpp. 0029 - 0029

Speciālizdevums somu valodā: Nodaļa 4 Sējums 2 Lpp. 0180

Speciālizdevums zviedru valodā: Nodaļa 4 Sējums 2 Lpp. 0180



Komisijas Regula (EEK) Nr. 955/87 (1987. gada 1. aprīlis), ar kuru groza Regulu (EEK) Nr. 3440/84 par ierīču piestiprināšanu pie traļiem, bugurvadiem un līdzīgiem tīkliem EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1983. gada 25. janvāra Regulu (EEK) Nr. 170/83, ar ko izveido Kopienas sistēmu zvejas resursu saglabāšanai un pārvaldībai [1], ņemot vērā Padomes 1986. gada 7. oktobra Regulu (EEK) Nr. 3094/86, ar ko nosaka konkrētus tehniskus pasākumus zvejas resursu saglabāšanai [2], kurā grozījumi izdarīti ar Regulu (EEK) Nr. 4026/86 [3], un jo īpaši tās 15. pantu, tā kā Komisijas Regulas (EEK) Nr. 3440/84 [4] 6. panta 3. punkts paredz āmja apvalka piestiprināšanu pie traļiem, bugurvadiem un līdzīgiem tīkliem ar noteikumu, ka tā linuma acu izmērs nekādā gadījumā nav mazāks par 80 milimetriem; tā kā pieredze liecina, ka, izmantojot āmja apvalkus, kam ir šāds linuma acu izmērs, kā arī tīklus, kuriem linuma acu izmērs ir mazāks par 40 milimetriem, rodas tīkla maisi, kas rada tehniskas problēmas, noņemot lomu no āmja, tādējādi izraisot āmja nolietojumu un bojājumus un līdz ar to nozvejas traucējumus; tā kā, izmantojot āmja apvalku ar mazāku linuma acu izmēru, šīs problēmas būtu novērstas, neradot nelabvēlīgas sekas zvejas krājumu saglabāšanai; tā kā tādēļ jāgroza Regulas (EEK) Nr. 3440/84 5. un 6. pantā izklāstītās tīklu kategoriju definīcijas; tā kā šajā regulā paredzētie pasākumi ir saskaņā ar Zvejas resursu pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulu (EEK) Nr. 3440/84 groza šādi. 1. Regulas 5. panta 5. punktu aizstāj ar šādu: "5. Āmja augšpuses aizsargapvalku aizliegts izmantot kopā ar āmja apvalkiem, izņemot traļus, kuriem linuma acu izmērs ir vienāds ar 60 milimetriem vai mazāks". 2. Regulas 6. pantu groza šādi: - minētā panta 2. punktu aizstāj ar šādu tekstu: "2. Aizliegts izmantot vairākus āmja apvalkus, izņemot gadījumus, kad tie piestiprināti pie traļiem, kuriem linuma acu izmērs ir vienāds ar 60 milimetriem vai mazāks un kuriem var izmantot divus āmja apvalkus.", - minētā panta 3. punktu aizstāj ar šādu tekstu: "3. Linuma acu izmērs ir vienāds vismaz ar divkāršu āmja izmēru. Izmantojot otru āmja apvalku, tā mazākais linuma acu izmērs ir 120 milimetri.", - minētā panta 6. punktu aizstāj ar šādu tekstu: "6. Āmja apvalki, kas piestiprināti pie traļiem, kuriem linuma acu izmērs ir lielāks par 60 milimetriem, ir izvirzīti ne vairāk kā divus metrus uz priekšu no aizmugurējās paceļamās līnes.", - minētā panta 7. punktu aizstāj ar šādu tekstu: "7. Neatkarīgi no 1. punkta, āmja apvalkus, kas ir mazāki par āmja izmēriem, var piestiprināt pie tīkliem, kuriem linuma acu izmērs ir vienāds ar 60 milimetriem vai mazāks." 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1987. gada 1. aprīlī Komisijas vārdā — Komisijas loceklis António Cardoso E Cunha [1] OV L 24, 27.1.1983., 1. lpp. [2] OV L 288, 11.10.1986., 1. lpp. [3] OV L 376, 31.12.1986., 1. lpp. [4] OV L 318, 7.12.1984., 23. lpp. --------------------------------------------------